**James Douglas Muir "Jay" Leno** (s. 28. huhtikuuta 1950 New Rochelle, New York) on yhdysvaltalainen koomikko ja juontaja. Hänet tunnetaan parhaiten vuosina 1992–2014 isännöimästään *The Tonight Show* -keskusteluohjelmasta.

Elämä ja ura
------------

Vuonna 1950 syntyneen Lenon isä oli italialaisten maahanmuuttajien poika ja äiti skotlantilainen maahanmuuttaja. Perhe muutti New Rochellesta Andoveriin Massachusettsiin kun Jay oli vielä nuori. Koulussa Leno kärsi lukihäiriöstä. Hän kävi kuitenkin lukion läpi ja luki puheterapian kandidaatin tutkinnon Emerson Collegesta Bostonissa.

Leno esiintyi stand up -koomikkona Bostonissa sekä kirjoitti televisiosarjoja, näytteli elokuvissa ja esiintyi säännöllisesti suosituissa televisiosarjoissa kuten *Laverne and Shirley*. Lenon suurin elokuvarooli oli toinen pääosa elokuvassa *Konnat ketoon* (1989).

Leno sai 1980-luvun lopulla paikan *The Tonight Show’n* juontajan Johnny Carsonin sijaisena. Kun Carson lopetti vuonna 1992, Leno sai hänen paikkansa ohjelman vakituisena juontajana, vaikka moni oli odottanut kokeneemman David Lettermanin saavan paikan. Muiden kanavien kilpailevista ohjelmista huolimatta Leno piti *Tonight Show’n* katsojaluvut korkeina.

Leno jätti *The Tonight Show’n* vuonna 2009, ja hänet korvasi Conan O’Brien. Leno itse siirtyi juontamaan uutta *The Jay Leno Show* -talk show’ta. Kumpikaan ohjelmista ei kuitenkaan menestynyt syksyllä 2009, ja Leno palasi juontamaan *Tonight Show’ta* maaliskuun 2010 alusta. Hän jätti työn lopullisesti helmikuussa 2014.

Yksityiselämä
-------------

Leno avioitui Mavis Nicholsonin kanssa vuonna 1980.

Lenolla on ajoneuvokokoelma, jossa oli vuonna 2021 181 autoa ja 160 moottoripyörää
Kokoelma ulottuu 1900-luvun alun antiikkiautoista (Bugatti, Duesenberg, Packard) 2000-luvun urheiluautoihin.

Lähteet
-------

1. 1 2 3 4  Jarvis, Zeke (toim. Jarvis, Zeke): "Leno, Jay", *Make ‘em Laugh! American Humorists of the 20th and 21st Centuries*. Greenwood, 2015. ISBN 978-1-4408-2995-6.
2. ↑  Collision Course (1989) — Mr. Miyagi and Jay Leno’s night out *Mutantreviewersmovies.com*.  24.3.2021. Viitattu 7.1.2023.
3. 1 2  Tonight Show's Jay Leno bids adieu after 22 years *BBC News*.  7.2.2014. Viitattu 7.2.2014. (englanniksi)
4. ↑  Jay Leno’s Car Collection *duPontREGISTRY*.  14.4.2021. Viitattu 1.2.2023.
5. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jay Leno**.

Wikisitaateissa on kokoelma sitaatteja aiheesta ***Jay Leno***. 

* Jay Leno Internet Movie Databasessa. (englanniksi)
* The Tonight Show'n kotisivu (englanniksi)
* The Jay Leno Show'n kotisivu (englanniksi)

|  |  |  |
| --- | --- | --- |
| Edeltäjä:**Johnny Carson** | **The Tonight Show'n juontaja**1992–2009 | Seuraaja:**Conan O'Brien** |

|  |  |  |
| --- | --- | --- |
| Edeltäjä:**Conan O'Brien** | **The Tonight Show'n juontaja**2010–2014 | Seuraaja:**Jimmy Fallon** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Ruotsi
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* SNAC
* IdRef

 |

 |